એ દિવસે સૂર્યાસ્ત બાદ રાત્રિનો સમય પ્રારંભ થાય છે. હજુ તો માત્ર અડધો કલાકની મુસાફરી આગળ કરી હશે અને પેલા ભાઈને આંખમાં ઝોલા આવવા લાગે છે. એટલે પેલા કાપાલિકને અંદાજો આવી જાય છે. એ કાપાલિક એ ડ્રાઈવરને કહે છે કે તું આ સ્થાને બસ ઊભી રાખી દે. હવે પેલો ટ્રક ડ્રાઈવર હતો. તેને તો કોઈ હોટેલ અથવા ચા પીવાનું સ્થળ મળે એવા સ્થાને જ ઊભો રહેવા માટે ટેવાયેલો હતો અને આ કાપાલિકે તેને આજ્ઞા કરી કે આ નિર્જન સ્થાન ઉપર જ તું ટ્રક થંભાવી દે. અત્યંત આનાકાની બાદ આ ટ્રક ચાલકે ત્યાં ટ્રક થંભાવી દીધો. પછી એ કાપાલિકને કહે કે હવે તો હું આખી રાત્રિ સૂઈ જઈશ. ભલે તમે પણ ભૂખ્યા રહો... આટલું બબડતાં-બબડતાં એ પાછો ટ્રકમાં ડ્રાઈવરની બાજુની સીટમાં લંબાવી દે છે.